Courteney Cox

She aghteyr as jantagh fillym Americaanagh ee Courteney Bass Cox (Courteney Cox Arquette hannah; ruggit er 15 Mean Souree 1964). Haink enney eddyr-ashoonagh urree son e paart toshee myr Monica Geller 'sy sitcom Friends liorish NBC, hie magh er scaalheaney eddyr 1994 as 2004. Kyndagh rish e cloie 'sy straih, chossyn ee shiaght enmyssaghtyn son Aundyryn y Screen Actors Guild, as chossyn ee un aundyr ny mast'oc. Hooar ee ny smoo enney son e paart myr Gale Weathers 'sy straih fillym atçhim Scream (1996–jiu). Chammah's shen, chloie ee Lauren Miller 'sy sitcom Family Ties (1987–1989) liorish NBC, Lucy Spiller sy straih drama Dirt (2007–2008) liorish FX, as Jules Cobb 'sy sitcom Cougar Town (2009–2015) liorish ABC/TBS. Son e paart ayns Cougar Town chossyn ee enmyssaghtyn son Aundyryn Golden Globe as Critics' Choice.

Ta filmyn elley Cox goaill stiagh y fillym fansee jantys Masters of the Universe (1987), y fillym aittys Ace Ventura: Pet Detective (1994), y fillym aittys bioghit Barnyard (2006), y fillym fansee aittys Bedtime Stories (2008), as y fillym drama seyr Mothers and Daughters (2016). She lhee yn colught gientyn Coquette Productions, va crooit eck as ec e aa-heshey David Arquette. Ren ee obbraghey chammah myr stiureyder er e sitcom Cougar Town, y fillym drama çhellveeish TalhotBlond (2012), as y fillym drama doo-aittys Just Before I Go (2014).

Imraaghyn

Kianglaghyn magh




Ronney:Ruggyryn 'sy vlein 1964
Ronney:Feallee vio
Ronney:Feallee ass Birmingham, Alabama
Ronney:Aghteyryn ass Alabama
Ronney:Aghteyryn fillym bwoirrin Americaanagh
Ronney:Gienteyderyn fillym bwoirrin Americaanagh
Ronney:Americaanee jeh sluight Sostynagh
Ronney:Aghteyryn çhellveeish bwoirrin Americaanagh
Ronney:Stiureyderyn fillym bwoirrin Americaanagh
Ronney:Stiureyderyn fillym ass Alabama
Ronney:Mooinjer Arquette
Ronney:Craishteyderyn ass Alabama
Ronney:Craishteyderyn bwoirrin Americaanagh
Ronney:Feallee ass Mountain Brook, Alabama
Ronney:Çhebbeyderyn çhellveeish bwoirrin Americaanagh
Ronney:Çhebbeyderyn çhellveeish ass Alabama
Ronney:Gienteyderyn çhellveeish bwoirrin Americaanagh
Ronney:Gienteyderyn çhellveeish ass Alabama